Det er i dag god skilting til staden Savalen frå rv. 3. Dei som ynskjer å besøkje nissen sin bustad i Savalen, kan følgje skilting til Savalen og finne nissen sin bustad når dei kjem til Savalen. Skilting til nissen og andre næringsdrivande må avgrensast for ikkje å ta merksemda til trafikantane vekk frå trafikken til skade for trafikktryggleiken. Dette gjeld særleg langs viktige hovudvegar som rv. 3. Nissen har òg andre bustader i Noreg. Eg ser ikkje at det er ei prioritert oppgåve for samferdslestyremaktene å lære born og vaksne om nissens forskjellige bustader rundt om i landet. Eg kan likevel ikkje ta stilling til den konkret saka. Dersom nissen eller nokon av hjelparane hans i ei travel førjulstid ynskjer det, kan dei bringe saka inn for Vegdirektoratet, som då vil kunne gjere ein meir omfattande gjennomgang.